**Gyöngyöspata Város Önkormányzata Képviselő-testülete 8/2017. (IX.28.) önkormányzati rendelete** **a partnerségi egyeztetés szabályairól**

Gyöngyöspata Város Önkormányzata Képviselő-testülete a településkép védelméről szóló 2016. évi LXXIV. törvény 12. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § 1. pontjában meghatározott feladatkörében eljárva a következőket rendeli el:

1. **Általános rendelkezések**
2. **§**

A rendelet hatálya Gyöngyöspata város közigazgatási területén

1. a településen állandó, vagy két évnél hosszabb ideje ideiglenes lakcímmel, vagy ingatlantulajdonnal rendelkező lakosságra,
2. valamennyi, a településen működő és bejegyzett civil szervezetre,
3. a településen székhellyel, telephellyel rendelkező gazdálkodó szervezetre és
4. a településen működő valamennyi elismert egyházra

terjed ki.

1. **§**

A partnerségi egyeztetésre

1. a településfejlesztési koncepció esetében az előzetes tájékoztatási és a véleményezési szakaszban,
2. az integrált településfejlesztési stratégia esetében a véleményezési szakaszban,
3. a településrendezési eszközök esetében:
4. teljes eljárásnál az előzetes tájékoztatási, és a véleményezési szakaszban;
5. egyszerűsített eljárásnál a véleményezési szakaszban;
6. tárgyalásos eljárásnál a tervezéssel párhuzamosan

kerül sor.

1. **A tájékoztatás megindítása és a véleményezés lehetőségei**
2. **§**
3. Gyöngyöspata Város Önkormányzata a partnerek tájékoztatásának elősegítésére a http://gyongyospata.hu/ honlapon külön tárhelyet biztosít a partnerségi egyeztetés során keletkező tájékoztatók és dokumentációk egységes megjelentethetősége érdekében.
4. A településfejlesztési, településrendezési dokumentumtól és az egyeztetési eljárás típusától függően az egyeztetési eljárás egyes szakaszaiban a polgármester a főépítésszel közösen gondoskodik az értelmezéshez szükséges részletezettségű - szükség esetén alátámasztó munkarészeket is tartalmazó – dokumentáció és tájékoztatás feltöltéséről a honlapon biztosított tárhelyre, amelynek megjelenéséről felhívást is közzé kell tenni a http://gyongyospata.hu/ honlap főoldalán, valamint a Polgármesteri Hivatal hirdető tábláján.
5. A közzétett tájékoztató alapján a partnerek a tájékoztatóban meghatározott határidőig írásban javaslatokat, észrevételeket, véleményeket nyújthatnak be:
6. a tájékoztatóban meghatározott e-mail címre elektronikus levélben történő megküldéssel,

vagy

1. postai úton a Polgármesteri Hivatal Polgármesterének címezve (3035 Gyöngyöspata Fő utca 65.)
2. A partnerségi egyeztetésre biztosítandó időtartam a Korm. rendelet előírásai szerint általában 30 nap, a településrendezési eszközök egyszerűsített eljárása során pedig 15 nap. A tárgyalásos eljárás esetében a Korm. rendelet nem rendelkezik, ezért az - más jogszabályi előírás hiányában - nem lehet rövidebb, mint 8 nap, de nem haladhatja meg a 15 napot.
3. **§**

A beérkezett javaslatokat, észrevételeket és véleményeket iktatás után a Polgármesteri Hivatal kezeli, összesíti és táblázatos formában feldolgozza az adott dokumentációra vonatkozó ügyirat részeként.

1. **A beérkezett javaslatok, vélemények feldolgozásának módja**
2. **§**
3. A Polgármesteri Hivatal az előzetes tájékoztatási szakaszban beérkező valamennyi javaslatot, észrevételt és véleményt és azok összesítő táblázatát megküldi a fejlesztési dokumentum, illetve a településrendezési eszköz készítésével megbízott tervezőnek a dokumentáció kidolgozásához.
4. A Polgármesteri Hivatal valamennyi javaslat, észrevétel és vélemény beküldőjét, érkeztetési időpontját és iktatószámát tartalmazó, a partnerségi egyeztetés tájékoztatójában meghatározott határnapot követően haladéktalanul, az előzetes tájékoztatási szakaszban lefolytatott partnerségi egyeztetést jegyzőkönyvvel lezárja.
5. A Polgármesteri Hivatal a véleményezési szakaszban beérkező javaslatot, észrevételt és véleményt és azok összesítő táblázatát megküldi a fejlesztési dokumentum, illetve a településrendezési eszköz készítésével megbízott tervezőnek, aki szakmai javaslatot ad az egyes észrevételek, illetve vélemények elfogadhatóságáról.
6. **§**

A településfejlesztési koncepció és az integrált településfejlesztési stratégia esetén a tervező szakmai javaslata alapján a Polgármesteri Hivatal a koncepció, vagy stratégia elfogadására irányuló előterjesztést készít elő a Képviselő-testület számára, amely tartalmazza az el nem fogadott véleményeket és azok indokolását.

1. **§**
2. A településrendezési eszközök eseténa beérkezett véleményeket a Polgármesteri Hivatal összesíti, táblázatos formában feldolgozza és az adott dokumentációra vonatkozó ügyirat részeként kezeli.
3. A tervező szakmai javaslat alapján a Főépítész feljegyzést készít elő a beérkezett észrevételek, vélemények elfogadására, illetve elutasítására és az elutasítások indoklására irányuló Polgármesteri válasz megalapozásaként.
4. A polgármester gondoskodik az el nem fogadott javaslatok, vélemények indokolását tartalmazó válasz közzétételéről a http://gyongyospata.hu honlap főoldalán és a Polgármesteri hivatalban.
5. A teljes és az egyszerűsített eljárás véleményezési szakaszában, valamint a tárgyalásos eljárás során lefolytatott partnerségi egyeztetés lezárása a polgármesternek a beérkezett észrevételek, vélemények elfogadására, illetve elutasítására és az elutasítások indoklására vonatkozó válaszával és annak közzétételével történik.

**IV. Az elfogadott koncepció, stratégia és településrendezési eszközök nyilvánosságát biztosító intézkedések**

1. **§**

Az elfogadott koncepció, stratégia, és valamennyi településrendezési eszköz jóváhagyásáról szóló döntés kihirdetését követő 10 napon belül a polgármester gondoskodik az elfogadott koncepció, stratégia és településrendezési eszköz teljes terjedelmében történő közzétételéről a http://gyongyospata.hu honlapon biztosított külön tárhelyen, és erről külön tájékoztató megjelentetéséről a <http://gyongyospata.hu> honlap főoldalán és a hirdető táblán.

1. **Záró rendelkezések**
2. **§**
3. Ez a rendelet a kihirdetését követő napon lép hatályba.
4. Hatályát veszti a partnerségi egyeztetés szabályairól szóló 7/2017. (VI. 30.) önkormányzati rendelet.

Gyöngyöspata, 2017. szeptember 28.

Hevér Lászlóné dr. Sándor Balázs

polgármester jegyző